**ZAPISNIK SJEDNICE ŠKOLSKOG ODBORA**

 Zapisnik sa 27. sjednice Školskog odbora OŠ Vjekoslava Kaleba Tisno, održane 18. prosinca 2015. godine u 15:10 sati u prostorijama Osnovne škole Vjekoslava Kaleba.

 Sjednici su nazočni: Kristijan Jareb, predsjednik; Jana Ukas, Maja Klarin i Silvio Šoda, članovi; Slavka Plenča, ravnateljica.

Za zapisničara je postavljen Silvio Šoda.

 Nenazočni su: Miro Torić, Martina Fantov i Antonija Modrušan.

 Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

 Predložen je i usvojen slijedeći:

 **DNEVNI RED:**

1. Usvajanje zapisnika sa 26. sjednice,
2. Rješavanje natječaja za učitelj/ica matematike na određeno puno radno vrijeme 40 sati tjedno, 1 izvršitelj/ica
3. Razno

*Ad.1.* Na zapisnik sa 26. sjednice Školskog odbora nitko od članova nije imao primjedbe te je zapisnik jednoglasno usvojen.

*Ad.2.* Na natječaj za učitelja matematike na određeno puno radno vrijeme prijavilo se 5 kandidata, i to:

1. VEDRAN MEŠTROVIĆ, magistar inženjer računarstva, iz Jezera
2. VILMA BARIŠIĆ, diplomirani inženjer geologije, iz Vodica
3. DAMIR BRALIĆ, inženjer elektrotehnike, iz Šibenika
4. DARIO MIKULANDRA, diplomirani ekonomist, iz Šibenika
5. IVAN ĐURIĆ, stručni prvostupnik inženjer strojarstva, iz Vodica

Nitko od prijavljenih kandidata ne zadovoljava uvjete natječaja, a ravnateljica predlaže Ivana Đurića za zasnivanje radnog odnosa do povratka djelatnice sa bolovanja, a najdulje do 5. mjeseci zbog nestručnosti djelatnika. Školski odbor je jednoglasno prihvatio prijedlog ravnateljice.

**ZAKLJUČAK**

1. **Prima se Ivan Đurić na radno mjesto učitelja matematike do povratka djelatnice na posao, a najdulje do 5. mjeseci zbog nestručnosti djelatnika.**

 *Ad.3.* Pod točkom *Razno* nije bilo rasprave

Sjednica je završila u 15:30 sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/15-01/15

URBROJ: 2182/1-12/1-10-15-2

Tisno, 18. prosinca 2015.